Олег Коробченко

Олег Владимир улы Коробченко (, 1977 елның 12 мае, СССР, Белоруссия ССР) – бизнесмен, Татарстан Республикасы Премьер-министры урынбасары – Татарстан Республикасы сәнәгать һәм сәүдә министры  (2022 елның 30 маеннан).

 Тәрҗемәи хәле 
1977 елның 12 маенда Белоруссиядә туган. Әтисе ― төзүче, әнисе ― балалар бакчасы тәрбиячесе. Яр Чаллыга гаилә 1990 елда күчеп килә. Олег 25нче мәктәпне тәмамлый, институтка укырга керә, бер үк вакытта слесарь булып эшли. Вуздан соң «РемСервис» компаниясендә белгечлеге буенча эшли башлый, анда берничә ел эчендә бухгалтердан коммерция директорына кадәр юл узган.
«Узнал о назначении на 2 часа раньше, чем вы»: Коробченко меняет бизнес на пост министра. Татар-информ, 30.05.2022

2004 елда Коробченко «Кориб» автосәнәгать холдингын төзегән һәм 2022 елның май азагына кадәр аның белән җитәкчелек иткән (2021 елда «Кориб»ның суммар кереме 3 млрд сумнан артып киткән)«Я же не говорю, что ты пропащий человек, ты перспективный!» chelny-biz.ru, 31.05.2022. «Кориб» ― КАМАЗның рәсми дилеры. Компания, нигездә, ремонт һәм сервис хезмәте күрсәтү, йөк техникасын сату һәм утильләштерү белән шөгыльләнә. Төркемгә Россиядә барлык маркадагы йөк автомобильләрен утильләштерү буенча бердәнбер булган завод керә. Төркем шулай ук 2017 елда «Алабуга» да үз аккумулятор заводын эшләтеп җибәргән.

2022 елның 15 июнендә узган Татарстан Дәүләт Советының XXXII утырышында депутатлар, бертавыштан диярлек (76 депутат хуплаган, 1 депутат тавыш бирүдән тоткарланган)Госсовет Татарстана простился с депутатом Коробченко. inkazan.ru, 15.06.2022, Олег Коробченко кандидатурасын Татарстан вице премьеры ― сәнәгать һәм сәүдә министры вазифасына килештерүне хуплаган Гөлнар Гарифуллина.  Олег Коробченко вице-премьер - сәнәгать һәм сәүдә министры булды. Татар-информ, 15.06.2022

 Югары белеме 
 Икътисад, идарә һәм хокук институты (2011, икътисад, финанслар һәм кредит);
 РФ Президенты каршындагы Россия халык хуҗалыгы һәм дәүләт хезмәте академиясе (2015, эшлекле идарә итү)

 Җәмәгать эшчәнлеге 
Ике тапкыр (2010, 2015) Яр Чаллы шәһәр Советына сайланган, 2019―2022  елларда Татарстан Республикасы Дәүләт Советы депутаты ()   Коробченко Олег Владимирович.  Государственный Совет Республики Татарстан.  Шулай ук 2019 елдан Татарстанда «» бүлеген җитәкли. 2020 елда «Үсеш фиркасе»нең федераль сәяси Советына кертелә һәм  катнаша, 82 959 тавыш җыя (сайлаучыларның 3,58 % ы) .

2021 елның 18 мартыннан ― Татарстанның байдарка һәм каноэларда ишү федерациясе () президенты     Олег Коробченко избран Президентом Федерации гребли на байдарках и каноэ РТ. Министерство спорта Республики Татарстан, 18.03.2021.

 Гаиләсе 
Өйләнгән, хатыны Лилия, шәхси эшмәкәр (2021 елда, шәхси эшмәкәр буларак, 79 млн. сум акча декларацияләгән Артур Казанцев. Кто такой Олег Коробченко, новый министр промышленности Татарстана. 116.ru, 30.05.2022), биш балалары бар. Чаңгы спорты, хоккей, футбол һәм балык тоту белән мавыга.

 Сылтамалар 
 Коробченко Олег Владимирович.Биография. Партия Роста Татарстан

 Искәрмәләр 

Төркем:Россия эшмәкәрләре
Төркем:Татарстан Дәүләт Советы депутатлары
Төркем:Татарстан хөкүмәте әгъзалары
Төркем:Казан инновацион университетын тәмамлаучылар
Төркем:Россия Федерациясе Президенты каршындагы Россия Халык хуҗалыгы һәм дәүләт хезмәте академиясен тәмамлаучылар